OpenLLM-France/wikimedia huggingface dataset:
# A Devesa (Ribadeo)

Santalla da Devesa és una parròquia del municipi gallec de Ribadeo, a la província de Lugo. Limita amb les parròquies de Reinante, San Miguel de Reinante, Vilamartin Pequeno, Arante, Covelas, Vilaframil i Rinlo.

## Demografia

Tenia el 2015 una població de 505 habitants agrupats en 20 entitats de població: A Avesada, O Barral, A Barrio da Campana, Barrio Novo, Cepetal, Cinxe, Esteiro, O Lagar, Liñeiro, Meirengos, Noceda, Os Olleiros, A Pedreira, A Preixoana, O Rato, A Rochela, O Viladroiro, Vilagoíz, Vilandriz i A Volta.

## Llocs d'interès

Entre els seus llocs d'interès destaca la platja d'As Catedrais o d'Augas Santas, coneguda per la forma de les seves roques. Altres platges importants són les d'Os Castros, As Illas, A Rochela i Esteiro. També cal destacar l'església de Santa Eulàlia, del segle xvi, i les capelles de Santa Filomena, Sant Roc i Sant Ramon.

## Referències

* ↑ «Instituto Galego de Estatística». Arxivat de l'original el 2020-12-30. [Consulta: 28 setembre 2016].
# Barbu Catargiu

Barbu Catargiu (* Calendari julià: 26 d'octubre/Gregorià: 7 de novembre de 1807 – 20 de juny de 1862) va ser un periodista i polític conservador romanès, el primer Primer Ministre de Romania.

## Biografia

Catargiu va néixer el 26 d'octubre de 1807, fill de Stephen Catargiu (un activista polític) i de Țiței (Stanca) Văcărescu. Va residir a l'estranger en París de 1825 a 1834, on va estudiar lleis, història i filosofia. De retorn a Wallachia per un breu període, va ser membre de l'Assemblea Obsteasca de Wallachia. Oposat a la violència i a la revolució armada, va resumir els seus viatges a través del món durant les Revolucions de 1848, treballant primerament com a periodista i fent un documental.
Va ser el primer Primer Ministre de Romania, en 1862, fins que va ser assassinat el 20 de juny del mateix any. Va ser un tenaç defensor dels grans estats dels boiars, originant la doctrina conservadora que assenyalava que el "feudalisme en Romania mai ha existit".

## Referències

* ↑ Keith Hitchins, The Romanians 1774-1866 (Oxford: Clarendon Press, 1996), p. 302.
* ↑ Maria Nikolaeva Todorova, Balkan Identities: Nation and Memory (Nova York: NYU Press, 2004), p. 289

## Vegeu també

* Història de Romania
# Eleginus

Eleginus és un gènere de peixos pertanyent a la família dels gàdids.

## Distribució geogràfica

Eleginus gracilis es troba al Pacífic nord (des de Corea del Nord fins a Sitka -Alaska-, l'illa Victòria, el cap Lisburne -el mar dels Txuktxis- i l'estret de Dease), mentre que la navaga (Eleginus nawaga) és autòctona de les mars Blanca, de Barentsz i de Kara, i, també, del territori que hi ha entre la badia de Kola i la desembocadura del riu Obi.

## Taxonomia

* Eleginus gracilis (Tilesius, 1810)
* Navaga (Eleginus nawaga) (Koelreuter, 1770)

## Referències

* ↑ The Taxonomicon (anglès)
* ↑ GBIF (anglès)
* ↑ Catalogue of Life (anglès)
* ↑ Catalogue of Life (anglès)
* ↑ Tilesius, W. G. von, 1810. Piscium Camtschaticorum "Terpuck" et "Wachnja." Descriptiones et icones. Mémoires de l'Académie Impériale des Sciences de St. Petersbourg v. 2: 335-372, Pl. 15.
* ↑ Koelreuter, I. T., 1770. Descriptio piscis, e gadorum genere, russis nawaga dicti, historico-anatomica. Novi Commentarii Academiae Scientiarum Imperialis Petropolitanae v. 14 (1769): 484-497, Pl. 12.
* ↑ Zalesskikh, L.M., 1985. Feeding of one-summer old nawaga (Eleginus navaga) in the Pechora inlet of the Barents Sea. P. 51-57. A: Tarverdieva, M.I., N.Ya. Lipskaya i I. Ya. Ponomarenko (Eds.). Feeding and food supply of fishes at different life stages as the factor of formation of their abundance, growth and aggregations. Moscou, VNIRO.
* ↑ BioLib (anglès)
* ↑ AQUATAB
* ↑ Catalogue of Life (anglès)
* ↑ World Register of Marine Species (anglès)
* ↑ FishBase (anglès)
* ↑ UNEP-WCMC Species Database (anglès)

## Enllaços externs

* Encyclopedia of Life (anglès)
# Eviota sparsa

Eviota sparsa és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 2,1 cm de longitud total.

## Distribució geogràfica

Es troba a Indonèsia, les Filipines, Palau, la Gran Barrera de Corall, Samoa i Tonga.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Lachner, E. A. & Karnella, S. J. 1980. Fishes of the Indo-Pacific genus Eviota with descriptions of eight new species (Teleostei: Gobiidae). Smithsonian Contributions to Zoology Núm. 315: i-iii + 1-127.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Amadeo Ibáñez Tormo

Amadeo Ibañez Tormo (València, 22 de febrer de 1916) és un exfutbolista valencià. Jugava d'interior dret i tota la seua carrera esportiva va transcórrer al València CF.
Junt amb Epi, Mundo, Asensi i Gorostiza va formar la davantera elèctrica, que va transformar el València CF en un equip guanyador i un dels més importants de la dècada dels quaranta.
Va jugar un total de 217 partits en 13 temporades a la Primera divisió amb el València CF marcant 74 goles.

## Clubs

* València CF - 1935-1951

## Títols
### Nacionals

* 3 Lligues - València CF - 1941-1942, 1943-1944 i 1946-1947
* 2 Copes del Rei - València CF - 1941 i 1949

## Referències

* ↑ Amadeo Ibáñez Tormo a BDFutbol
* ↑ «Amadeo Ibañez». ciberche. [Consulta: 9 abril 2019].

## Enllaços externs

* Amadeo en www.lfp.es
# Consell de redacció

Un consell de redacció és un comitè que s'encarrega d'establir la línia editorial d'una publicació periòdica, definir el sumari de cada edició, fixar les seccions i la periodicitat, etc.
Són també funcions seves, entre d'altres:
* Assistir l'editor en totes les seves funcions.
* Vigilar pel compliment dels preceptes ètics d'una publicació.
* Verificar l'aplicació de les normes de les diferents seccions d'una revista.
* Distribuir els originals entre els revisors i controlar la qualitat dels seus informes.
* Revisar i corregir resums, aspectes metodològics i estil dels articles.

## Referències

* ↑ «Termcat centre de terminologia». TERMCAT, CENTRE DE TERMINOLOGIA. Diccionari de comunicació empresarial: publicitat, relacions públiques i màrqueting. Barcelona: Enciclopèdia Catalana, 1999. 306 p.; 22 cm. (Diccionaris de l'Enciclopèdia. Diccionaris terminològics) ISBN 84-412-0228-1. [Consulta: 24 gener 2016].
* ↑ «Recomanacions per a l'edició de revistes de la UPC». Universitat Politècnica de Catalunya. Arxivat de l'original el 2016-01-29. [Consulta: 23 gener 2016].
# Cala de la Llumenera

La Cala de la Llumenera, o platja de la Llumenera, és una petita platja natural del municipi de Roses (Alt Empordà) situada a la cara sud del Cap Norfeu, reserva integral dins del Parc Natural del Cap de Creus, al sud de la Cala Pelosa. Té una longitud de 43 m i una amplada de 12 m, formada per sorres gruixudes i graves. Protegida per penya-segats, és accessible únicament per mar.

## Referències

* ↑ «Fitxes de Roses». Direcció General d'Ordenació del Territori i Urbanisme. Generalitat de Catalunya.
* ↑ «Mapa topogràfic de Catalunya». Institut Cartogràfic i Geològic de Catalunya.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Cala de la Llumenera». Digital Natura.
# 886
## Esdeveniments

* Pau entre França i els vikings
* Guifré el Pelós és nomenat comte d'Osona

## Necrològiques

* Abu-Màixar al-Balkhí

## Referències

* ↑ «Introduction to Astronomy, Containing the Eight Divided Books of Abu Ma'shar Abalachus», 1506. [Consulta: 16 juliol 2013].
# Eviota sebreei

Eviota sebreei és una espècie de peix marí de la família dels gòbids i de l'ordre dels perciformes. El adults poden assolir els 2,5 cm de longitud total. Es troba des del Mar Roig fins a Samoa, les Illes Ryukyu i el nord de la Gran Barrera de Corall.

## Referències

* 1 2 Capuli, Estelita Emily; Valdestamon, Roxanne Rei. «Eviota sebreei Jordan & Seale, 1906 Sebree's dwarfgoby». FishBase.

## Bibliografia

* Lachner, Ernest A.; Karnella, Susan J. «Fishes of the Indo-Pacific genus Eviota with descriptions of eight new species (Teleostei, Gobiidae)» (en anglès). Smithsonian Contributions to Zoology, 315, 1980, pàg. 1–127. DOI: 10.5479/si.00810282.315.
# Alvaneu

Alvaneu és un municipi del cantó dels Grisons (Suïssa), situat al districte d'Albula.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Bellwood (Pennsilvània)

Bellwood és una població dels Estats Units a l'estat de Pennsilvània. Segons el cens del 2000 tenia 2.016 habitants.

## Demografia

Segons el cens del 2000, Bellwood tenia 2.016 habitants, 776 habitatges, i 555 famílies. La densitat de població era de 1.692,1 habitants per quilòmetre quadrat.
Dels 776 habitatges en un 32,7% hi vivien nens de menys de 18 anys, en un 55,5% hi vivien parelles casades, en un 10,8% dones solteres, i en un 28,4% no eren unitats familiars. En el 24,5% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,01.
Per edats la població es repartia de la següent manera: un 25,5% tenia menys de 18 anys, un 7,3% entre 18 i 24, un 28,6% entre 25 i 44, un 21,5% de 45 a 60 i un 17,1% 65 anys o més.
L'edat mediana era de 37 anys. Per cada 100 dones de 18 o més anys hi havia 84,7 homes.
La renda mediana per habitatge era de 34.595 $ i la renda mediana per família de 40.091 $. Els homes tenien una renda mediana de 28.869 $ mentre que les dones 17.424 $. La renda per capita de la població era de 14.323 $. Entorn del 5,6% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bellwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Bellwood». American Fact Finder. Oficina del Cens dels Estats Units, 12-01-2010.
# Cala de la Palmera

La cala de la Palmera és una de les cales del cap de l'Horta en Alacant (País Valencià), en una zona residencial tranquil·la. Combina roca i arena, i sovint rep visites de bussejadors malgrat la seua extensió reduïda, atés els seus fons rocosos.

## Enllaços externs

* Excmo. Ayuntamiento de Alicante DIAGNÓSTICO AMBIENTAL DE ALICANTE Arxivat 2009-12-22 a Wayback Machine. (castellà)
# Els homes Z

Els homes Z (títol original: Attack Force Z) és una pel·lícula de guerra d'Austràlia de 1982, dirigida per Tim Burstall i protagonitzada per Mel Gibson i Sam Neill.Ha estat doblada al català.

## Argument

El 1945, a l'estret de Sambalang, un funcionari japonès que va tractar d'unir-se als aliats està près en una petita illa. Sis homes són enviats per trobar-lo com més aviat millor.

## Repartiment
### Unitat Especial Z

* Mel Gibson — Capità P.G. Kelly
* Sam Neill — Sergent D.J. Costello
* John Phillip Law — Tinent J.A. Veitch,
* Chris Haywood — Able Seaman A.D. Bird,
* John Waters — Sub-Tinent Ted King

### Illencs

* Chun Hsiung Ko — Lin
* Sylvia Chang — Chien Hua
* Chun Ku — Granger d'Arròs

## Referències

* ↑ esadir.cat. Els homes Z. esadir.cat.
* ↑ «Attack Force Z». The New York Times.
# Eugenio Oñate Ibáñez de Navarra

Eugenio Oñate Ibáñez de Navarra (València, 28 de març de 1953), més conegut com a Eugenio Oñate, és un enginyer valencià que treballa en mecànica computacional. Està casat i té tres fills.

## Obres

* Oñate E., Kröplin B., Textile Composites and Inflatable Structures (Computational Methods in Applied Sciences), Springer 2005.
* Onate E., Owen R., Computational Methods in Applied Sciences, Volume 7: Computational Plasticity, Springer 2007.
* Onãte E., Structural Analysis with the Finite Element Method. Linear Statics, Volume 1: Basis and Solids (Lecture Notes on Numerical Methods in Engineering and Sciences), Springer 2009.
* Onãte E., Structural Analysis with the Finite Element Method. Linear Statics, Volume 2: Beams, Plates and Shells (Lecture Notes on Numerical Methods in Engineering and Sciences), Springer 2010.
* Cálculo de Estructuras por el Método de los Elementos Finitos. Análisis Estático Lineal (1995)
* El aura de los números (1998)
* El bucle de los números (2000), revista del CIMNE

## Enllaços externs

* Pàgina d'Eugenio Oñate al CIMNE
* Eugenio Oñate Ibáñez de Navarra al wiki del CIMNE, sota llicència GFDL.
# Bull Creek

Bull Creek és una població dels Estats Units a l'estat de Missouri. Segons el cens del 2000 tenia 225 habitants.

## Demografia

Segons el cens del 2000, Bull Creek tenia 225 habitants, 80 habitatges, i 55 famílies. La densitat de població era de 511 habitants per km².
Dels 80 habitatges en un 42,5% hi vivien nens de menys de 18 anys, en un 47,5% hi vivien parelles casades, en un 12,5% dones solteres, i en un 31,3% no eren unitats familiars. En el 25% dels habitatges hi vivien persones soles el 3,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,35.
Per edats la població es repartia de la següent manera: un 36% tenia menys de 18 anys, un 8,4% entre 18 i 24, un 30,7% entre 25 i 44, un 21,3% de 45 a 60 i un 3,6% 65 anys o més.
L'edat mediana era de 29 anys. Per cada 100 dones de 18 o més anys hi havia 92 homes.
La renda mediana per habitatge era de 21.667 $ i la renda mediana per família de 31.042 $. Els homes tenien una renda mediana de 16.719 $ mentre que les dones 16.250 $. La renda per capita de la població era de 10.411 $. Entorn del 19,6% de les famílies i el 23,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bull Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Bull Creek». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Bellwood (Nebraska)

Bellwood és una població dels Estats Units a l'estat de Nebraska. Segons el cens del 2000 tenia 446 habitants.

## Demografia

Segons el cens de l'any 2000, Bellwood tenia 446 habitants, 185 habitatges, i 120 famílies. La densitat de població era de 717,5 habitants per km².
Dels 185 habitatges en un 29,2% hi vivien nens de menys de 18 anys, en un 57,8% hi vivien parelles casades, en un 7% dones solteres, i en un 35,1% no eren unitats familiars. En el 31,9% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,11.
Per edats la població es repartia de la següent manera: un 26,2% tenia menys de 18 anys, un 9,2% entre 18 i 24, un 25,6% entre 25 i 44, un 22,9% de 45 a 60 i un 16,1% 65 anys o més.
La mitjana d'edat era de 36 anys. Per cada 100 dones de 18 o més anys hi havia 101,8 homes.
La renda mitja per habitatge era de 33.750 $ i la renda mitjana per família de 39.286 $. Els homes tenien una renda mitjana de 28.281 $ mentre que les dones 21.125 $. La renda per capita de la població era de 14.342 $. Aproximadament l'1,6% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bellwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Bellwood». American Fact Finder. Oficina del Cens dels Estats Units, 12-01-2010.
# Actes (reunió acadèmica)

En l'àmbit acadèmic, el llibre d'actes de congrés, o simplement les actes de congrés (o d'unes jornades, etc) o les actes (actes científiques), són col·leccions de treballs acadèmics que es publiquen en el context d'una reunió acadèmica (congrés, conferència, jornades, simposi). En general són distribuïdes en forma de llibres impresos (i/o, de vegades en format de CD-ROM), ja sigui abans de l'inici de la reunió o després d'aquesta. Les actes contenen les aportacions realitzades pels investigadors en la conferència. Normalment son un recull complet de les comunicacions i ponències que s'han fet al congrés o les jornades en qüestió. Són, per tant, el registre escrit de les obres que s'han presentat als assistents a la reunió i la resta de la comunitat científica.

## Referències

* 1 2 «Llibre d'actes de congrés». Glossari - Descriptor de la Recerca i l'Activitat Acadèmica de la UPC. DRAC. UPC. [Consulta: 20 maig 2023].
* ↑ «actes de congrés». Cercaterm. TERMCAT, Centre de Terminologia. [Consulta: 20 maig 2023]. (Nomenclatura de gestió universitària. Xarxa Vives d'Universitats - serveis lingüístics universitaris)
* ↑ Vegeu exemples de publicacions amb nom d'«Actes de les Jornades...»: «Actes de les Jornades sobre l’Ensenyament de la Llengua Oral - fitxa de l'obra». Serveis Lingüístics de la Universitat. Publicacions i Edicions de la Universitat de Barcelona, 1999. [Consulta: 20 maig 2023].; «Càtedra Pompeu Fabra - Actes de les jornades». Universitat Pompeu Fabra. [Consulta: 20 maig 2023].; «Col·lecció “Actes de les Jornades d’Arqueologia i Paleontologia”». Tribuna d'Arqueologia. Blog del Servei de Patrimoni Arqueològic i Paleontològic del Departament de Cultura. GenCat, 19-08-2011. [Consulta: 20 maig 2023].
* ↑ Nota: "actes" és el plural de la paraula "acta".

## Vegeu també

* Acta (reunió)
Viccionari
# Elizabeth Brake

Elizabeth Brake és una filòsofa estatunidenca i professora de filosofia a la Universitat Rice. És coneguda pels seus treballs sobre ètica i filosofia política. Brake va encunyar el terme «amatonormativitat» per a descriure la creença generalitzada, però falsa, que tothom està millor en una relació de parella exclusiva, romàntica i a llarg termini, i que tothom cerca aquest tipus de relació. El seu llibre Minimizing Marriage va rebre una menció honorífica de l'American Philosophical Association el 2014. Brake és l'editora en cap de la revista Journal of Applied Philosophy .

## Obra publicada

* Minimizing Marriage: Marriage, Morality, and the Law, Oxford University Press, 2012.
* Philosophical Foundations of Children’s and Family Law, edited with Lucinda Ferguson, Oxford University Press, 2018.
* After Marriage: Rethinking Marital Relationships (ed.), Oxford University Press, 2016.

## Referències

* ↑ McKeever, Natasha (en anglès) Res Publica, 19, 3, 01-08-2013, pàg. 285–289. DOI: 10.1007/s11158-012-9210-6. ISSN: 1572-8692.
* ↑ Maras, Rhianna; Sutton, Damien; Marchan, Mary; Rothblum, Esther Journal of Homosexuality, 62, 1, 02-01-2015, pàg. 121–124. DOI: 10.1080/00918369.2014.944057. ISSN: 0091-8369.
* ↑ (en anglès) Notre Dame Philosophical Reviews.
* ↑ Brake, Elizabeth. «Amatonormativity». Elizabeth Drake. Elizabeth Drake, 29-08-2017. [Consulta: 14 juliol 2020].
# Estat Falcón

Falcón és un dels 23 estats en què és dividida Veneçuela. La capital de l'estat és Coro. Coro i el seu port, estan inscrits a la llista del Patrimoni de la Humanitat des de l'any 1993, i també a la llista en perill des del 2005.

## Divisió administrativa

L'estat es divideix en 25 municipis:
| Municipi | Capital |
| Acosta | San Juan de los Cayos |
| Bolívar | San Luis |
| Buchivacoa | Capatárida |
| Cacique Manaure | Yaracal |
| Carirubana | Punto Fijo |
| Colina | La Vela de Coro |
| Dabajuro | Dabajuro |
| Democracia | Pedregal |
| Falcón | Pueblo Nuevo |
| Federación | Churuguara |
| Jacura | Jacura |
| Los Taques | Santa Cruz de Los Taques |
| Mauroa | Mene de Mauroa |
| Miranda | Santa Ana de Coro |
| Monseñor Iturriza | Chichiriviche |
| Palma Sola | Palma Sola |
| Petit | Cabure |
| Píritu | Píritu |
| San Francisco | Mirimire |
| Silva | Tucacas |
| Sucre | La Cruz de Taratara |
| Tocopero | Tocopero |
| Unión | Santa Cruz de Bucaral |
| Urumaco | Urumaco |
| Zamora | Puerto Cumarebo |

## Governadors

* Stella Lugo (2008-)
* Jesús Montilla (2004-2008)
* Jesús Montilla (2000-2004)
* José Curiel (1995-1998)
# Bull de cap

El bull de cap és un embotit típic de l'Alt Urgell i és un dels subproductes de la matança que es fa per aprofitar les carns del cap. Amb una mida d'uns 20 cm de llargada i uns 60-65 cm de diàmetre, té forma d'esfera allargassada i presenta un color beix per fora i un color més clar en el tall. És un producte artesanal que ven principalment a la botiga dels elaboradors. Es pot menjar, com els altres bulls, amb pa torrat o amb tomàquet, o bé tot sol. S'integra molt bé en els entremesos i les fustes d'embotits.
Per la seva elaboració de primer cal tenir en sal durant uns dies el morro, les orelles, la llengua i la careta de porc. A continuació es posen en aigua i després s'escorren. Un cop escorregudes es tallen aquestes carns a daus i es couen amb cotnes. Un cop cuites se separen els ossos, es trinxa tot ben gruixut, s'amaneix amb sal i pebre, es barreja amb una mica de carn magra, es pasta tota la mescla i s'emboteix en el budell cec. A continuació es cou i quan és cuit es posa a escórrer.

## Referències

* ↑ Contreras. pàg 25.

## Bibliografia

* Contreras, Jesús; Juanjo Cáceres, Elena Espeitx. Els Productes de la terra. Generalitat de Catalunya. Departament d'Agricultura, Ramaderia i Pesca, 2003. ISBN 84-393-6213-7.
Gastronomia dels territoris catalanoparlants :
Companatges i condiments :
# Chigasaki

Chigasaki (茅ヶ崎市, Chigasaki-shi) és una ciutat de la prefectura de Kanagawa, al Japó. Chigasaki és un port important on la base econòmica és el mar, i serveix com a ciutat dormitori per a Tòquio i Yokohama. La seva població estimada l'any 2014 és de 237.384 habitants, i té una àrea total de 35,71 km².

## Geografia

Chigasaki està situada a la badia de Sagami, amb el riu Sagami fent de frontera amb l'oest, on es troba la ciutat veïna de Hiratsuka.

## Història

L'àrea dels voltants de Chigasaki ha estat habitada des de temps prehistòrics. En l'inici del període Edo aquesta àrea fou usada en gran part per a terres de cultiu. La carretera que connectava Edo amb Kioto passava a través de l'actual Chigasaki, però sense cap estació de correu. La zona era part del territori tenryō del shogunat Tokugawa.
El 1898 el ferrocarril connectà l'estació de Chigasaki amb Tòquio i Osaka, fet que impulsà el desenvolupament de la zona. L'any 1908 la vila de Chigasaki, prèviament part del districte de Kōza, fou elevada a estatus de poble; i l'1 d'octubre de 1947 esdevingué una ciutat.
El 1989 va superar els 200.000 habitants, i l'1 d'abril de 2003 esdevingué ciutat especial amb major autonomia local.

## Enllaços externs

* Pàgina web de l'ajuntament de Chigasaki (japonès)